Diari Oficial de la Generalitat Valenciana


Sumari del DOGV 9005, del 26-01-2021 (2021/469)

RESOLUCIÓ de 14 de gener de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 291 m², al carrer del Calvari, de Moncofa, per a la construcció d'un centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/469


Data del document
:   14-01-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 14 de gener de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 291 m², al carrer del Calvari, de Moncofa, per a la construcció d'un centre de salut. [2021/469]  
L'Ajuntament de Moncofa, en l'Acord Plenari de 28 de maig de 2020, va aprovar la cessió gratuïta a la Generalitat d'una parcel·la de 291 m², al carrer del Calvari, núm. 48, de Moncofa, per a l'ampliació del consultori auxiliar de la localitat.  
La Direcció General de Règim Econòmic i Infraestructures de la Conselleria de Sanitat Universal i Salut Publica, mitjançant un escrit de 13 d'octubre de 2020, ha proposat l'acceptació de la cessió.  
La cessió s'efectua segons el que disposen l'article 37 de la Llei 14/2003, de 10 d'abril, de patrimoni de la Generalitat i la disposició addicional onze d'aquesta llei que regula la mutació demanial.  
Segons aquest article 37 «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan siguen necessàries per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o el dret no és destinat a l'ús o servei públic o deixa de destinar-se posteriorment, revertirà a l'Administració transmitent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a qui correspon la seua administració, defensa i conservació.  
  
Com a conseqüència, basant-se en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant una mutació demanial realitzada per l'Ajuntament de Moncofa, de la parcel·la de 291 m², al carrer del Calvari, núm. 48, de Moncofa, que limita, entrant a la dreta, amb la finca número quaranta-sis del carrer del Calvari; a l'esquerra, amb l'avinguda dels Llauradors, i al fons, amb el carrer de Sant Vicent.  
Consta inscrita en el Registre de la Propietat de Nules 3, en el tom 1267, llibre 98, foli 107, finca 11221, inscripció 3a.  
Referència Cadastral: 7253973EF1605G6322QT.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Moncofa s'efectua amb la condició de destinar l'immoble a l'ampliació del consultori auxiliar de la localitat. La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, i s'integrarà en el seu patrimoni amb totes les seues pertinences i accessions.  
  
  
Tercer  
L'Ajuntament de Moncofa assumeix el compromís d'eliminar a càrrec seu qualsevol obstacle que puga impedir o dificultar l'execució del projecte previst.  
  
Quart  
L'immoble acceptat s'ha d'incorporar a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica a qui corresponen les competències demanials sobre aquest, incloent-hi l'administració, defensa i conservació, i s'ha d'inscriure a nom de la Generalitat en el Registre de la Propietat i en el cadastre.  
  
Cinqué  
Notificar aquesta resolució a l'Ajuntament cedent i a la Conselleria de Sanitat Universal i Salut Publica, i publicar-la en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la seua notificació, davant de la jurisdicció contenciosa administrativa, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu davant de l'òrgan que va dictar l'acte, en el termini de dos mesos comptadors des que l'Administració requeridora l'haguera conegut, de conformitat amb el que disposa l'article 44 de la Llei 29/1998.  
  
  
València, 14 de gener de 2021.- El conseller d'Hisenda i Model Econòmic: Vicent Soler i Marco.